OMNIPOTENTIS Christi Jhesu ineffabilis liberalitas tantę pietatis exuberat gratia ut tam magnifico quos redemit cruore, proprio etiam donet donativo, quo pro terreis adquirant cęlica, pro perituris finis ignara. Quod animo pertractans, quidam Flotbertus veniens ad monasterium sancti BENIGNI, ubi ipse preciosus martyr in corpore requiescit, ubi Ingo abba et Teutfredus prepositus presunt, condonavit ad sanctum Benignum vel ad mensam fratrum pagina de vinea in Marcenniaco villa, propter locum sepulturae et pro remedium anime sue; que est sita in pago Uskarinse, in fine Longoviana, prope villa Marcenniaco; abet terminaciones, de uno latus, terra sancti Benigni; de alio latus, Torquinus tenet; de uno fronte, Amelius tenet; de alio vero fronte, perticas VI; in alio fronte, perticas VI: infra istas terminaciones vel perticationes, partibus sancti Benigni et fratrum predictam vineam ego Flotbertus de meo jure et dominatione trado in vestram potestatem et dominationem, jure legitimo, ordine perpetuo, a die presenti, ad possidendum, abendi, tenendi seu commutandi vel quicquid faciendi elegerint, nullo contradicente. Si quis vero, quod minime credo, si ego ipse, aut ullus de heredibus meis vel proheredes, seu quislibet ulla emissa persona, qui contra hanc vendicionem ullo tempore aliquam calumpniam generare temptaverit, exinde nichil evindicet; set insuper inferat vobis meisque heredibus in duplum tantum quantum ipsa vinea meliorata valere extimatur, auri uncias IIII persolvat coactus, et sua repeticio in nullo convalescat; et hęc donacio omni tempore firma et stabilis permaneat, stipulatione subnixa. Actum Marcenniaco villa. S. Flotberti, qui donationem istam fieri et firmari rogavit. S. Flotsindane que consensit. Heldeberni. S. Bernardi. S. Jotsaldi. S. Vuillonis. S. Teutbaldi. S. Ermenrici. Ego, in Dei nomine, Jenulfus levita scripsi et subscripsi. Datum die veneris, XIIII kalendas junii, anno primo regnante Karlomanno rege.